# Terratrèmol de Hualien del 2024

El terratrèmol de Hualien del 2024 (xinès tradicional: 2024年花蓮地震, pinyin: 2024-nián huālián dìzhèn) va ser un sisme que es va produir a Taiwan a les 07:58:11 hora local (23:58:11 UTC, 01:58:11 hora catalana) del 3 d'abril de 2024 al sud/sud-oest de la comarca de Hualien, a 25 quilòmetres. Amb una magnitud de 7,4 a l'escala sismològica de magnitud de moment, va ser el terratrèmol més gran de Taiwan des del terratrèmol de Chichi l'any 1999. El mateix dia es van produir diverses rèpliques amb una magnitud de fins a 5,0.

## Terratrèmol

El terratrèmol va tenir una intensitat sísmica de 6+ a la vila de Hualien i de 5 a Taipei, seguint l'escala sísmica de l'Administració Meteorològica Central (zh) del país. Almenys 44 rèpliques es van registrar poc després del terratrèmol. Una rèplica de 6,4 va produir a les 08:11 hora local, seguida d'una de 5,7 a les 08:35, una de 5,5 a les 08:43 i una de 5,7 a les 08:46. El terratrèmol principal va ser el més fort que va afectar Taiwan des del terratrèmol de Chichi de 1999, de 7,7. A la Xina, es van sentir tremolors a Shanghai, Suzhou, Shenzhen, Guangzhou, Shantou i diverses viles de la província de Fujian. També es va sentir a Hong Kong, Macau i a les illes Yaeyama d'Okinawa, al Japó. En aquest últim, va arribar al nivell 4 a l'escala sísmica de l'Agència Meteorològica del Japó.

## Tsunami

Un tsunami de 0,5 m es va produir al nord-est de la comarca de Taitung. L'Administració Meteorològica Central va emetre una alerta indicant als residents que havien d'evacuar a un terreny més alt.
A la Xina, es va emetre una alerta taronja de tsunami del segon nivell més alt, alertant de potencials onades localitzades que podrien causar danys importants a les zones costaneres.
L'Agència Meteorològica del Japó va emetre un avís de tsunami per a la prefectura d'Okinawa, ja que s'esperaven onades de 3 m. Es va observar una onada de 30 cm a l'illa de Yonaguni uns 15 minuts després del terratrèmol. També s'esperaven onades al llarg de les illes Miyako i Yaeyama, i ones de 20 cm van arribar a les illes de Miyako i Ishigaki. L'alerta de tsunami va ser la primera que s'havia emès a la prefectura d'Okinawa des del terratrèmol i el tsunami del Japó del 2011, mentre que el tsunami va ser el primer que havia afectat la zona des de 1998. Es van suspendre els vols a les prefectures d'Okinawa i Kagoshima, inclosos l'aeroport de Naha i de Miyako, que van ser evacuats als tercers pisos.
A les Filipines, es van ordenar evacuacions a les províncies de Batanes, Cagayan, Isabela i Ilocos Norte. Es va emetre un avís a 23 províncies per "onades altes de tsunami". L'avís de tsunami es va cancel·lar a les 10:03 hora local.

## Efectes

Es van registrar nou víctimes mortals, mentre que més de 821 persones van resultar ferides i 127 més van quedar atrapades, segons l'agència de bombers del país. Tres dels morts eren a la carretera del Parc Nacional de Taroko a Xiulin, a la comarca de Hualien, on van morir per les caigudes de les roques. Una altra de les víctimes mortals va ser un conductor, que va quedar atrapat en una allau de roques prop del túnel de Daqingshui a la comarca de Yilan.
Més de 125 edificis van quedar malmesos pel terratrèmol. Dels 26 esfondraments d'edificis denunciats, més de la meitat es van produir a Hualien. Els col·lapses van provocar que almenys 20 persones quedessin atrapades immediatament. A la vila de Hualien, dues cases, un edifici de nou pisos i un restaurant es van ensorrar, atrapant moltes persones a l'interior. Un magatzem també es va ensorrar a Nova Taipei, causant tres ferits lleus.
El fet que el desastre tingués lloc en una zona muntanyosa va complicar les tasques de rescat, per la gran quantitat de zones de difícil accés. Tant el Japó com la Xina van oferir la seva ajuda. Més tard, Guatemala i el Paraguai també van expressar la seva solidaritat i van oferir el seu suport.

## Referències

* 1 2 3 4 ARA. «Almenys nou morts i centenars de ferits en el pitjor terratrèmol a Taiwan dels últims 25 anys», 03-04-2024. Arxivat de l'original el 2024-04-03. [Consulta: 3 abril 2024].
* 1 2 3 4 5 6 7 8 9 10 324cat. «Almenys nou morts i més de 800 ferits a Taiwan en el pitjor terratrèmol dels darrers 25 anys», 03-04-2024. Arxivat de l'original el 2024-04-03. [Consulta: 3 abril 2024].
* ↑ «M 7.4 - 18 km SSW of Hualien City, Taiwan» (en anglès). Arxivat de l'original el 2024-04-03. [Consulta: 3 abril 2024].
* ↑ TVBS. «快訊／花蓮7.2地震！整棟大樓「整根拔起」倒塌 驚悚畫面曝光│TVBS新聞網» (en xinès (Taiwan)). Arxivat de l'original el 2024-04-03. [Consulta: 3 abril 2024].
* ↑ «Taiwan earthquake island's strongest in 25 years: CWA - Focus Taiwan» (en anglès americà), 03-04-2024. Arxivat de l'original el 2024-04-03. [Consulta: 3 abril 2024].
* ↑ «M 6.4 - 11 km NE of Hualien City, Taiwan» (en anglès). Arxivat de l'original el 2024-04-03. [Consulta: 3 abril 2024].
* ↑ «M 5.7 - 23 km NNE of Hualien City, Taiwan» (en anglès). Arxivat de l'original el 2024-04-03. [Consulta: 3 abril 2024].
* ↑ «M 5.5 - 2 km SSW of Hualien City, Taiwan» (en anglès). Arxivat de l'original el 2024-04-03. [Consulta: 3 abril 2024].
* ↑ «M 5.7 - 23 km NE of Hualien City, Taiwan» (en anglès). Arxivat de l'original el 2024-04-03. [Consulta: 3 abril 2024].
* 1 2 3 Regan, Wayne Chang, Helen. «Dozens trapped in tunnels after Taiwan’s strongest quake in 25 years kills at least nine» (en anglès), 03-04-2024. Arxivat de l'original el 2024-04-03. [Consulta: 3 abril 2024].
* ↑ «Nine dead, hundreds injured in most powerful Taiwan quake in 25 years» (en anglès), 03-04-2024. Arxivat de l'original el 2024-04-03. [Consulta: 3 abril 2024].
* ↑ «Tsunami advisory lifted for areas of Okinawa | NHK WORLD-JAPAN News» (en anglès). Arxivat de l'original el 2024-04-03. [Consulta: 3 abril 2024].
* ↑ «People in Okinawa evacuate from coast after quake, tsunami warning | NHK WORLD-JAPAN News» (en anglès). Arxivat de l'original el 2024-04-03. [Consulta: 3 abril 2024].
* ↑ «Japan's Naha Airport on Okinawa has diverted all flights» (en anglès), 03-04-2024. Arxivat de l'original el 2024-04-03. [Consulta: 3 abril 2024].
* ↑ «Flights to and from Japan's Okinawa and Kagoshima regions suspended, Japan Airlines says» (en anglès), 03-04-2024. Arxivat de l'original el 2024-04-03. [Consulta: 3 abril 2024].
* ↑ AFP. «Philippines warns of tsunami, orders evacuations after Taiwan quake | New Straits Times» (en anglès), 03-04-2024. [Consulta: 3 abril 2024].
* ↑ «Philippines cancels tsunami warning after Taiwan earthquake» (en anglès). The Straits Times [Singapore], 03-04-2024. Arxivat de l'original el 2024-04-03. ISSN: 0585-3923 [Consulta: 3 abril 2024].
* ↑ «Nine dead, over 800 injured after magnitude-7.4 earthquake rocks Taiwan» (en anglès). The Straits Times [Singapore], 03-04-2024. Arxivat de l'original el 2024-05-10. ISSN: 0585-3923 [Consulta: 3 abril 2024].
* ↑ Banfield-Nwachi, Mabel; Ahmad, Reged; Banfield-Nwachi (now), Mabel; Ahmad (earlier), Reged «Taiwan earthquake live updates: nine killed, more than 800 injured and dozens still trapped after strongest quake in 25 years» (en anglès). the Guardian, 03-04-2024. Arxivat de l'original el 2024-04-03. ISSN: 0261-3077 [Consulta: 3 abril 2024].
* ↑ «At least nine dead, hundreds injured after Taiwan hit by strong earthquake» (en anglès). Arxivat de l'original el 2024-04-03. [Consulta: 3 abril 2024].
* ↑ «Taiwan quake: Taipei rebuffs aid offer from mainland China amid deadly disaster» (en anglès), 03-04-2024. Arxivat de l'original el 2024-04-03. [Consulta: 3 abril 2024].
* ↑ «Taiwan hit by strongest quake in 25 years, killing at least 7 people» (en anglès), 03-04-2024. Arxivat de l'original el 2024-04-03. [Consulta: 3 abril 2024].
* ↑ 聯合新聞網. «0403花蓮地震 本報記者現場直擊 9層大樓傾倒 地下室3人受困» (en Chinese (Taiwan)). Arxivat de l'original el 2024-04-03. [Consulta: 3 abril 2024].
* ↑ «大地震！花蓮2棟民宅倒塌「屋內人數不明」 當地警消搶救中» (en Chinese (Taiwan)), 03-04-2024. Arxivat de l'original el 2024-04-03. [Consulta: 3 abril 2024].
* ↑ 聯合新聞網. «0403花蓮大地震／中和倉庫倒塌！ 3人受傷1人待援» (en Chinese (Taiwan)). Arxivat de l'original el 2024-04-03. [Consulta: 3 abril 2024].
* ↑ «Multiple countries offer support for Taiwan after Hualien earthquake - Focus Taiwan» (en anglès americà), 03-04-2024. Arxivat de l'original el 2024-04-03. [Consulta: 3 abril 2024].